**PLANINSKO DRUŠTVO BREŽICE**

**vas vabi na izlet**

**Po Vegovi učni poti.**

**Izlet bosta vodila vodnika PZS Franci Kržan in Andreja Matijevc.**

**Odhod bo v nedeljo, 22. oktobra 2017, ob 7. uri s parkirišča pri Restavraciji Štefanič.**

**Zahtevnost poti:** lahka, priporočljiva za družine z otroki

**Način prevoza:** s kombiji, cena prevoza je **13** €

**Obvezna oprema:** planinski čevlji z dobrim gumijastim podplatom, oblačila, primerna vremenskim razmeram, priporočamo pohodne zložljive palice

**Prehrana:** malica, topel čajiz nahrbtnika

**Prijave :** **do srede, 18. oktobra 2017,** pri **Lauri Rueh v »Vrtnici«**, ali na **040 202 064**

Vegova učna pot povezuje **Dolsko,** **Zagorico pri Dolskem** ter **Moravče.** Popelje nas tja, kjer je pred več kot 250 leti hodil tudi **Jurij Vega**, sloviti matematik in topniški častnik. Pot bomo začeli pri kulturnem domu v Dolskem, nadaljevali proti **Žerjavovemu gradu** ter nato do **Vegove domačije v Zagorici**, kjer je tudi manjši Vegov muzej. Pot bomo zaključili ob spomeniku barona Jurija Vege v starem trškem jedru Moravč. Pot vodi čez travnike in gozdove, vmes se posamezni vzponi ponujajo lepe razglede na pokrajino. Ob poti je postavljenih osem informacijskih točk s počivališči in informativnimi tablami. Gre za tematsko učno pot, namenjeno predvsem družinam z otroki, pa tudi skupinam učencev, ki lahko na dinamičen način spoznajo **dosežke Jurija Vege z vidika matematike, fizike in balistike**.

**OPOZORILO:**

**S prijavo na izlet udeleženec potrdi, da je seznanjen z zahtevnostjo izleta ter izpolnjuje zdravstvene, fizične in tehnične pogoje za varno sodelovanje na izletu in ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika !**

**Želimo vam varno in srečno hojo in lep planinski dan !**